Jan Svatopluk Presl

miniatura|270px|Lápida da tumba dos irmáns Presl, no cemiterio de Vyšehrad
**Jan Svatopluk Presl**, nado o 4 de setembro de 1791 preto de Praga, e finado o 6 de abril de 1849 en Praga foi un botánico, químico, mineralólogp, paleontólogo, xeólogo, zoólogo e político do Reino de Bohemia.

Ademais foi un lexicógrafo, impulsor da lingua checa para a linguaxe científica, cando unicamente se escribía en alemán. Foi o autor da terminoloxía científica checa de varias ramas da ciencia, incluída a nomenclatura química. Foi tamén coautor dunha importante obra taxonómica checa, *O Přirozenosti Rostlin*.

## Traxectoria 
### Como científico 
Jan Presl estudou o bacharelato no *Gymnasium* dos escolapios de Praga, e máis tarde medicina na  Universidade Carolina de Praga, onde alcanzou o título de doutor. Porén, nunca exerceu como médico, senón que foi profesor audante de zooloxía e mineraloxía. En 1818 traballlou en Olomouc (Moravia) até 1820. Logo regresou a Praga, onde foi profesor  de zooloxía e mineraloxía na Universidade Carolina durante 28 anos. 

Foi cofundador da terminoloxía checa en moitos campos científicos, especialmente en mineraloxía, química, zooloxía e botánica. Introduciu palabras dobres para a designación de compostos inorgánicos e diferenciou o número de oxidación coa axuda de sufixos. Porén, non se puido utilizar toda a súa terminoloxía. As súas obras foron posteriormente complementadas ou revisadas por Vojtěch Šafařík, Alexandr Sommer-Batěk e Emil Votoček.

Desccribiu máis de 800 especies de plantas.

## Algunhas publicacións 
* *Deliciae Pragenses, Historiam Naturalis Spectantes. Editae a Joanne Swatopluco Presl...et Carolo Bor̆iwogo Presl...* (Co seu irmán Karel Bořivoj Presl (1822).  (Ver dixitalizado)
* *Flora Čechica* (Praga, 1819), co seu irmán Karel Bořivoj Presl, o primeiro herbario completo e sistemático, que contiña 1 498 especies (ver dixitalixado).
* *Mantissa I. ad Floram Čechicam* (1822, Volume suplementario).
* *Lučba čili chemie zkusná* [Química didáctica ou experimental] (1828–1835).
* *Nerostopis čili Mineralogie* [Nerostopis ou mineraloxía] (1837).
* *O Přirozenosti Rostlin* [Sobre a natureza das plantas]. (Con  Friedrich von Berchtold), Praga: Krala Wiljma Endersa. (1820).
* *O Přirozenosti Rostlin aneb rostlinář* [Sobre a natureza das plantas ou o plantario]. (Con Friedrich von Berchtold). Praga: Jos Krause. (1820–1835). (Ver dixitalizado).

## Honores 
### Epónimos
#### Xéneros 
* Na súa honra e na do seu irmán Karel Bořivoj Presl (1794-1852), nomeáronse os xéneros *Preslia* Opiz (1824). da familia das lamiáceas (hoxe reclasificado como *Mentha* L.) e  *Preslianthus* Iltis & Cornejo da familia das caparáceas.​
*(Dryopteridaceae) *Ctenitis preslii* (Bak. in Hook. & Baker) Copel​.
*(Euphorbiaceae) *Euphorbia preslii* Spruner ex Nyman.
*(Hymenophyllaceae) *Hymenophyllum preslii* (Bosch) Rosenst.
*(Poaceae) *Calamagrostis preslii* (Kunth) Hitchc.

; Revista 
* A revista científica *Preslia* da Sociedade Botánica Checa, que se publica desde 1914, tamén leva o nome dos dous irmáns.

## Abreviatura 
A abreviatura **J.Presl** emprégase para recoñecer a  como autoridade na descrición e taxonomía en botánica.

## Notas 
## Véxase tamén 
### Bibliografía 
* Hoffmannová, Eva (1973): *Jan Svatopluk Presl, Karel Borivoj Presl*. Praga.
* Kimball, S. B. (1973): "The Austro-Slav Revival: A Study of Nineteenth-Century Literary Foundations". *Trans. Am. Ph. Soc.*, NS, **63** (4): 1-83.
* Kolari, Veli (1973): "Notes on Jan Svatopluk Presl as Terminologist". *Scando-Slavica* **19**: 187-196.
* Kolari, Veli (1981): *Jan Svatopluk Presl und die tschechische botanische Nomenklatur: Eine lexikalisch-nomenklatorische Studie*. Helsinqui.
* Moritsch, Andreas, ed. (2000): *Der Prager Slavenkongress 1848*. Viena.
* Moritsch, Andreas (2000): "Revolution 1848 – Österreichs Slaven wohin?" En: Moritsch (ed.): 5-18.
* Pokorný, Jiří (2000): "Der Prager Slavenkongress und die Tschechen". En: Moritsch (ed.) 63-70.
* Weitenweber, W. R. (1854): "Denkschrift über die Gebrüder Joh. Swat. Und Carl Bor Presl". En *Abhandlungen der Königlich-Böhmischen Gesellschaft der Wissenschaften*, Folge 5, vol. 8: 4-27.

### Outros artigos 
* Carl Presl

### Ligazóns externas 
* Biografía .